
Z A P I S N I K
42. sjednice Vijeća Mjesnog odbora „30. svibnja 1990.“
održane 28. listopada 2024.
u sjedištu Mjesnog odbora, Vinodolska 23
s početkom u 18,00 sati

NAZOČNI ČLANOVI VIJEĆA:

Snježana Tkalčić-Pisk, Marijana Gregur, Matej Klaić, Matej Dučkić, Željko Đuretec, Lovro Palić i Ana Stepančić Žanić.
Predsjedava Matej Klaić, predsjednik Vijeća.

Zapisnik vodi Željko Đuretec.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 42. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 41. sjednice Vijeća, održane 30. rujna 2024.

Na prijedlog predsjednika Vijeće jednoglasno utvrđuje

D N E V N I   R E D

1. Nacrt o prijedlogu Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila – mišljenje, traži se
2. Izgradnja vodovodne mreže u dijelu Vinodolske ulice – donošenje zaključka
3. Aktualna komunalna problematika;

4. Pitanja, prijedlozi i obavijesti

Ad 1. 

Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Klaić, Matej Dučkić, Željko Đuretec, Lovro Palić i Ana Stepančić Žanić.
Vijeće je u raspravi istaknulo da je većinom protiv /4/ prijedloga odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila dok je troje /3/ bilo za.

Vijeće većinom glasova donosi

Z A K LJ U Č A K
1. Vijeće Mjesnog odbora „30. svibnja 1990.“ razmotrilo je Nacrt o Prijedlogu Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila te nisu suglasni s istim.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 2. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Klaić, Matej Dučkić, Željko Đuretec, Lovro Palić i Ana Stepančić Žanić.

Vijeće jednoglasno donosi

Z A K LJ U Č A K
o prijedlogu izgradnje vodovodne mreže u dijelu Vinodolske ulice

1. Vijeće Mjesnog odbora „30. svibnja 1990.“ predlaže izgradnju vodovodne mreže u dijelu Vinodolske ulice od k.br. 12 do k.br. 32. /od Nerezinske do Okučanske ulice/.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 3. 


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Klaić, Matej Dučkić, Željko Đuretec, Lovro Palić i Ana Stepančić Žanić.
U raspravi istaknuto je da je potreba sanirati rupu na kolniku spoj Sopničke i Banjolske ulice,
te je potreba da se postavi prometni znak STOP na izlazu iz Banjolske u Sopničku. 


Vijeće jednoglasno donosi

Z A K LJ U Č A K

o prijedlogu postavljanja prometnog znaka „STOP“
1. Predlaže se postavljanje prometnog znaka „STOP“ na izlazu iz Banjolske u Sopničku ulicu.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 4. Pitanja, prijedlozi i obavijesti

Predsjednik obavještava članove Vijeća o Rješenju GU za MS, promet, CZ i sigurnost od 20.9.2024.
S obzirom da nije bilo pitanja i prijedloga predsjednik zaključuje sjednicu.
Dovršeno u 19,20 sati.
KLASA: 024-08/24-003/2158
URBROJ: 251-13-11-4/004-24-2
Zagreb, 28. listopada 2024.
Zapisnik sastavio

Željko Đuretec

PREDSJEDNIK VIJEĆA

Mjesnog odbora „30. svibnja 1990.“

Matej Klaić

